Rannsóknir til að meta árangur lyfja á framvindu langvinnra nýrnasjúkdóma Sérfræðingur hjá Lyfjastofnun í hópi rannsakenda Nýverið voru birtar í tímaritinu American Journal of Kidney Diseases niðurstöður rannsókna sem styrktar voru af bandarísku sjúklingasamtökunum National Kidney Foundation , og unnar voru í samvinnu við Matvæla - og lyfjastofnun Bandaríkjanna ( FDA ) og Lyfjastofnun Evrópu ( EMA ) . Niðurstöður gætu orðið forsenda fyrir þróun nýrra lyfja . Einn rannsakenda er sérfræðingur hjá Lyfjastofnun , Hrefna Guðmundsdóttir lyf - og nýrnalæknir , en hún vann að verkefninu sem fulltrúi EMA . Fáar lyfjarannsóknir hingað til Fáar lyfjarannsóknir hafa verið gerðar með það að markmiði að tefja framvindu langvinns nýrnasjúkdóms . Ástæða þessa er m.a. sú að ekki eru til lokaviðmið rannsókna til að meta áhrif lyfja á framvindu sjúkdómsins . Í þeirra stað hefur þurft að meta áhrif lyfja á lifun , og greiningu lokastigsnýrnabilunar . Ofangreindar rannsóknir varpa skýrara ljósi á hvernig nota má lækkun próteins í þvagi og breytingu á áætluðum gaukulsíunarhraða nýrna , sem staðgönguendapunkt í klínískum rannsóknum , svo meta megi árangur lyfja . Þessir endapunktar koma mun fyrr fram en breyting á lifun og lokastigsnýrnabilun og stytta því tíma lyfjarannsókna . Niðurstöður gætu orðið forsenda fyrir þróun nýrra lyfja Um er að ræða stærstu yfirlitsrannsóknir þar sem teknar hafa verið saman upplýsingar úr áhorfsrannsóknum ( e. observational studies ) og slembiröðuðum samanburðarrannsóknum ( e. randomized controlled trials ) sem fyrir liggja um langvinna nýrnasjúkdóma . Niðurstöðurnar um nýja endapunkta gætu orðið forsenda fyrir þróun nýrra lyfja til að hægja á langvinnum nýrnasjúkdómum , en síðustu tuttugu árin hafa afar fá lyf með slíka virkni komið fram . Hér er því um mikilvægt framlag að ræða .